tartuNLP/wikipedia-smugri-20251201 huggingface dataset:
Energia Iranissa

Energia Iranissa kuvaa Iranin energian tuotantoa ja kulututusta. Iranin energiapolitiikka kuvaa energian ja sähköntuotannon politiikkaa, mukaan lukien energiantuotannon toimijat ja eri näkemykset.
Öljyn tuotanto ja jalostus on Iranin tärkein talouden ala, vaikka maakaasun tuotanto on yhä tärkeämpää.
Energiankulutus asukasta kohti vuonna 2022 oli 152,5 miljoonaa BTU:ta, maailman 195 valtion joukossa 25. suurinta.
Iran oli raakaöljyn ja öljytuotteiden kolmanneksi suurin viejämaa Saudi-Arabian ja Venäjän jälkeen vuonna 2008. Iranin vienti oli 124 Mt vuonna 2008 oli 31 % Saudi-Arabian viennistä 403 Mt.
Öljy.
Iran tuottaa päivässä lähes neljä miljoonaa barrelia raakaöljyä, ja kuluttaa jalostettua öljyä noin 2aksi miljoonaa barrelia päivässä. Sen tunnetut öljyvarat ovat 208 miljardia barrelia (2021).
Valtionyhtiö National Iranian Oil Company (NIOC) tuottaa öljyä vientiin ja kotimaiseen kulutukseen. Öljy siirretään putkilinjaa pitkin Persianlahdella sijaitsevan Khārkin saaren terminaaliin ja sieltä säiliöaluksiin. Iranin tärkein jalostuslaitos Ābādānissa vaurioitui Irakin–Iranin sodassa mutta toimii taas. NIOCilla on jalostamot myös Eṣfahānissa, Shīrāzissa, Lāvānin saarella, Teherānissa ja Tabrīzissa.
Maakaasu.
Iranin valtavat maakaasuvarat muodostavat yli kymmenesosan maailman kokonaisvarannoista. Kaasua tuotetaan Elburs-vuoristossa ja Khorasanissa. Uusia kaasukenttiä on löydetty ja niiden hyödyntäminen on aloitettu Persianlahdella lähellä ʿAsalūyehia, offshore-alueella Kaspianmeren alueella, ja varsinkin avomerellä ja rannikolla Iranin eteläosassa. Etelä-Parsin kenttä jälkimmäisellä alueella on yksi maailman rikkaimmista. Maan keräily- ja jakelulinjat kulkevat Teheraniin, Kashaniin, Eṣfahāniin, Šīrāziin, Mašhadiin, Ahvāziin ja Alborzin teollisuuskaupunkiin lähellä Qazvinia. Lisää kaasulinjoja on rakenteilla.
Nykyisin (2022) Iran tuottaa vuodessa noin 260 miljardia kuutiometriä maakaasua, josta noin 90 prosenttia menee kotimaiseen kulutukseen, mutta vientiin jää silti 20 miljardia kuutiometriä vuodessa.
Sähkö.
Iranin sähköntuotantokapasiteetista 93.5% perustuu fossiilisiin polttoaineisiin, 1.7% ydinvoimaan, 0.2% aurinkoenergiaan, 0.2% tuulivoimaan ja 4.4% vesivoimaan.
Iranin ydinohjelma on ollut pitkään kansainvälisen mielenkiinnon kohteena. Bušehrin laitoksen ensimmäinen yksikkö valmistui vuonna 2011. Kahden muun yksikön rakentaminen aloitettiin vuonna 2016 Venäjän tuella, tarkoitus oli saada ne valmiiksi noin kymmenessä vuodessa.
Päästöt.
Hiilidioksidipäästöt lisääntyivät vuonna 2008 vuoteen 2004 verrattuna noin 37 %. IEA:n vuositilaston perusteella Iranin hiilidioksidipäästöt ja sähkön käyttö olivat vuonna 2008 väestömäärään suhteutettuna lähes kaksinkertaiset Irakiin verrattuna, suuremmat kuin Egyptissä ja Algeriassa, mutta alle puolet Saudi-Arabiaan verrattuna.
Teodorinpihlaja

Teodorinpihlaja ("Hedlundia teodori") on limipihlajien sukuun kuuluva apomiktinen puulaji, joka aiemmin on luokiteltu paripihlajien ("Sorbus") sukuun. Se kasvaa luonnonvaraisena Ruotsin Gotlannissa. Kansainvälinen luonnonsuojeluliiton uhanalaisluokituksen mukaan on teodorinpihlaja on puutteellisesti tunnettu laji (DD).
Teodorinpihlajan on aiemmin arveltu kasvavan myös Suomessa, Ahvenanmaalla, esimerkiksi Retkeilykasvion 4. painoksen mukaan. Myöhemmin nämä Ahvenanmaan pihlajat on ensin luokiteltu kuuluvaksi Norjassa esiintyvään lajiin kaunopihlajaan ("Hedlundia meinichii", syn. "Sorbus meinichii") ja uudelleen teodorinpihlajiksi. Viimeisimmän taksonomian mukaan Ahvenanmaan teodorinpihlaja– tai kaunopihlajapopulaatio luokitellaan suomenpihlajan ja kotipihlajan välisiin risteymiin ilman mitään lajitasoista statusta.
Troponiinit

Troponiinit ovat lihasten rakennevalkuaisia eli rakenneproteiineja. Tiettyjä proteiineja esiintyy vain sydänlihaksessa. Tavallisesti troponiineja ei esiinny veressä mitattavia määriä. Yleensä verestä mitattuna koholla oleva troponiini merkitsee sydänlihasvauriota. Sydänlihasvaurio on tavallisin sydäninfarktin syy. Troponiiniarvo saattaa olla koholla myös muista syistä esim. sydänlihastulehduksen johdosta. Troponiinitestit näyttävät myös hyvin pienet sydänlihasvauriot, joilla ei ole merkitystä sydämen pumppaustoimintaan.
Troponiineja on kolmea eri tyyppiä: TnT, TnI ja TnC. TnT- ja TnI-muodot soveltuvat sydäninfarktin toteamiseen. Tavallisesti mitataan TnT-muotoa. TnT:n määrä nousee yleensä vain sydänlihaksen vauriossa. Ilman sydänmuutoksia TnT-arvo voi olla koholla esim. munuaisten vajaatoiminnassa.
Sydänlihaksessa hapenpuute saa aikaan nekroottisen soluvaurion. Tällöin sydänlihassoluista vuotaa merkkiaineita. Ensisijaisia merkkiaineita ovat troponiini T tai I ja toissijaisesti kreatiinikinaasin MB-isoentsyymi (CK-MBm). TnT voi olla koholla 7–14 vuorokautta sydäninfarktin alkamisesta ja TnI 4–7 vuorokautta. Jos troponiineja ei havaita veressä, voidaan poissulkea sydäninfarkti rintakivun aiheuttajana, jos kivun alkamisen ja näytteen ottamisen välillä on kulunut noin 12 tuntia.
Tunnelisammakko

Tunnelisammakko ("Pyxicephalus adspersus") on eteläisessä Afrikassa elävä suuri ja aggressiivinen sammakkolaji. Sen valtava keskivartalo on väriltään vihreä ja sillä on tummempia kuvioita harjasuomuissa. Tunnelisammakko kasvaa 8–23 cm:n pituuteen; koiras on naarasta kookkaampi. Suuressa päässä on erittäin leveä suu. Vahvoissa takaraajoissa olevilla kovilla kyhmyillä tunnelisammakko pystyy kaivautumaan maahan. Se viettää vuodesta suurimman osan (10 kk) maahan hautautuneena koteloituneena kuivuuden estämiseksi. Tunnelisammakko saattaa olla hautautuneena maahan useita vuosia erittäin kuivilla alueilla missä sataa hyvin harvoin. Koiraat kurnuttavat ilmoittaakseen naaraille paritteluhalunsa lammikoissa. Naaras laskee munat veteen sadekaudella. Koiraat vartioivat munia ja tekevät tunneleita nuijapäille. Tunnelisammakko elää erityyppisillä savanneilla.
Kédougoun alue

Kédougoun alue on hallintoalue Senegalin kaakkoisosassa. Sen hallinnollinen keskus on Kédougoun kaupunki. Alueen pinta-ala on 16 896 neliökilometriä. Vuoden 2023 väestönlaskennan mukaan siellä oli 245 147 asukasta.
Alue rajoittuu pohjoisessa ja lännessä Tambacoundan alueeseen, idässä Maliin ja etelässä Guineaan. Alue on pinnanmuodostukseltaan ylänköä. Etelässä sijaitseva Sambangallou (581 metriä) on Senegalin korkein kohta. Suurimmat joet ovat Falémé ja Gambia. Hyötykaivannaisiin kuuluvat kulta, rautamalmi, marmori ja uraani.
Seutu kuuluu Sudanin-Guinean ilmastovyöhykkeeseen. Vuotuinen sademäärä on yli 1 300 millimetriä. Kasvillisuus on savannia ja metsää. Alueella sijaitsee Niokolo-Koban kansallispuisto.
Tambacoundasta vuonna 2008 erotettu alue jakautuu kolmeen departementtiin, jotka ovat Kédougou, Salémata ja Saraya. Arrondissementteja on kuusi, kuntia kolme, maalaisyhteisöjä 16 ja kyliä 317.
Kédougou on asukasmäärältään Senegalin pienin alue (1,3 % maan väestöstä). Kaupunkiväestön osuus on 31,3 prosenttia. Suurimmat etniset ryhmät ovat vuoden 2002 väestönlaskennan mukaan fulbet (41 %) ja mandinkat (34,2 %).
Seudun pääelinkeino on maatalous. Tärkeimmät viljelykasvit ovat durra, maissi, riisi ja fonio. Myyntiin kasvatetaan maapähkinää ja puuvillaa. Kotieläimiä ovat naudat, lampaat, vuohet, aasit, siipikarja sekä vähäisessä määrin siat ja hevoset. Lisäksi hyödynnetään metsiä sekä harjoitetaan käsityöammatteja ja kaupankäyntiä. Kaivosteollisuus tuottaa kultaa, joka on Senegalin toiseksi tärkein vientituote (15 % vuonna 2013).
Kuuhankavesi

Kuuhankavesi on järvi Keski-Suomessa, Hankasalmella. Järven pinta-ala on 18,37 km2 ja likimääräinen vedenpinnan korkeustaso (N60) +98,8 metriä. Järveä säännöstellään Venekosken voimalaitoksella, minkä myötä kevättulva on harvoin korkea ja voi jäädä jopa kokonaan tulematta.
Järvi on etäisesti puolikuunmuotoinen, mistä paikallisen selityksen mukaan järvi on saanut nimensäkin. Toisen teorian mukaan järven nimen etuosa, "kuuhanka", olisi saamelaista alkuperää ja merkitsee samaa kuin yleiskielen kuukkeli.
Hugo Maradona

Hugo Hernán Maradona (9. toukokuuta 1969 Lanús, Buenos Aires – 28. joulukuuta 2021) oli argentiinalainen jalkapallovalmentaja ja pelaaja. Maradona pelasi urallaan useassa eri seurassa muun muassa Japanissa ja Italiassa. Hän pelasi myös nuorten MM-kilpailuissa 1985 Argentiinan joukkueessa. Hän teki kolmessa ottelussa kaksi maalia. 
Hugo Maradona oli Diego Maradonan veli.
Mubarak Wakaso

Mubarak Wakaso (s. 25. heinäkuuta 1990 Tamale, Ghana) on ghanalainen jalkapalloilija. Hän edustaa espanjalaista Granadaa ja on pelipaikaltaan puolustava keskikenttäpelaaja.
Seurajoukkueura.
Wakaso siirtyi ghanalaisesta Ashanti Goldista vuonna 2008 espanjalaisseura Elcheen. Hän solmi joukkueen kanssa viisivuotisen sopimuksen.
Tammikuussa 2011 hänen sopimuksensa Elchen kanssa purettiin kurinpidollisien syiden takia. Pian tämän jälkeen hän siirtyi kuitenkin Segunda Divisiónissa pelanneeseen Villarrealin reservijoukkueeseen.
27. helmikuuta 2011 Wakaso teki ensiesiintymisensä Primera Divisiónissa ottelussa Racing Santanderia vastaan.
Kari Tyni

 Kari Ensio Tyni (s. 1955) on jääkiekkoseura Jypin entinen toimitusjohtaja. Tyni valmistui vuonna 1980 Tampereen yliopistosta yhteiskuntatieteiden maisteriksi pääaineenaan tiedotusoppi.
Hän tuli vuonna 1985 uuden Radio Jyväskylän päätoimittajaksi. Hän juonsi vuoden 1989 Miss Suomi -kisoja ja on esiintynyt Tulosruudussa sekä Hockey Nightissa.
Veekmas

Veekmas Oy on kiteeläinen perheyritys ja Pohjoismaiden ainoa tiehöylien valmistaja. Yritys on vuodesta 1982 alkaen erikoistunut tiehöylien suunnitteluun, valmistamiseen ja tuotekehittelyyn.
Historia.
Yhtiön perustaja Esa Halttunen aloitti tiehöyläurakoitsijana vuonna 1974. 1970-luvun loppupuolella yritys alkoi kunnostaa urakoinnin ohella vanhoja ruotsalaisia tiehöyliä. Ensimmäinen uusi Veekmas-tiehöylä valmistui vuonna 1993. 1990-luvulla valmistui kymmeniä niin sanottuja kierrätysrungolla valmistettuja Veekmas-tiehöyliä. 2000-luvulla yritys on keskittynyt uusien tiehöylien ja kaivostiehöylien valmistamiseen. 
Veekmas Oy osti kilpailijansa Vammas Oy:n tiehöyläliiketoiminnan lokakuussa 2007. 
Yritykselle myönnettiin Valtakunnallinen yrittäjäpalkinto vuonna 2008.
Suomen Voimisteluliitto

Suomen Voimisteluliitto ry (ruots. Finlands Gymnastikförbund, eng. Finnish Gymnastics Federation) on suomalaisen voimistelun kattojärjestö. Se pyrkii edistämään suomalaisten voimistelu- ja liikuntaharrastusta. Liittoon kuuluu noin 370 seuraa, joissa on yhteensä noin 130 000 jäsentä. Suomen voimisteluliiton pääsihteerinä toimii Maria Laakso.
Liitto on Suomen Olympiakomitean jäsen.
Kilpailulajit.
Suomen Voimisteluliiton jäsenseuroissa voi kilpailla mm. akrobatiavoimistelussa, joukkuevoimistelussa, kilpa-aerobicissa, miesten telinevoimistelussa, naisten telinevoimistelussa, TeamGymissä, rytmisessä voimistelussa, tanssillisessa voimistelussa sekä trampoliinivoimistelussa.
Talous.
Suomen Voimisteluliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 9 991 500 euroa. Vuosittainen tuki on ollut vuodesta 2023 lähtien 1 545 000 euroa.
Brahin

Brahin () eli Bragin () on pieni 3 954 asukkaan kaupunkimainen taajama ja 14 211 asukkaan Brahinskin maaseutuvaltaisen piirin keskus Homelin alueen eteläosissa Valko-Venäjän ja Ukrainan rajalla. Hallintopiiriin kuuluu Brahinin taajaman ohella myös Dneprin varrella sijaitseva Kamarynin kaupunkimainen taajama (2 051 as.).
Sijainti ja Tšernobyl.
Brahin on Valko-Venäjän eteläisin hallintopiiri. Se rajoittuu idässä Lojeun piiriin ja Dnepriin, jonka vastarannalla on Ukrainan Tšernihivin alue. Lounaassa hallintopiirin rajan takana on Ukrainan Kiovan alue ja pian rajan takaa löytyvät aikanaan saasteiden takia hylätyt Pripjatin ja Tšernobylin kaupungit. Brahinin hallintopiirin itäpuolella sijaitsee H'oinikin piiri.
Valko-Venäjän Homelin alueen Brahinin hallintopiiri sijaitsee lähimmillään alle 15 kilometrin päässä Tšernobylin ydinvoimalasta. Erityisesti piirin lounaisosat saastuivat huomattavasti vuoden 1986 Tšernobylin ydinvoimalakatastrofin seurauksena. Piirin lounaisosa kuuluu yhä radioaktiivisuudeltaan voimakkaimmin säteileviin Valko-Venäjän alueisiin. Vuonna 2011 eli vielä 25 vuotta onnettomuuden jälkeenkin kymmenet alueen kylät ovat asutuskiellossa ja kuuluvat radioaktiivisuutensa takia perustettuun Polesian säteily-ekologiseen rauhoitusalueeseen. Tämä rauhoitusalue alkaa heti Brahinin taajaman lounaispuolelta.
Liikenneyhteydet.
Liikenneyhteyksistä tärkein on kantatie P35, joka saapuu Mazyrin suunnalta lännestä H’oinikin kautta Brahiniin. Tämä maantie jatkaa Dneprin rannalla sijaitsevaan Kamaryniin (Komarin) ja edelleen Ukrainan rajalle (). Kamarynin läheltä kulkee myös länsi-itäsuuntainen rautatien osuus, joka on pikemmin osa Ukrainan pohjoista rataverkkoa kuin osa Valko-Venäjän rautateitä.
Hemafereesi

Hemafereesiksi kutsutaan afereesia eli verenluovutusta, jossa luovuttajalta erotellaan koneellisesti haluttu veren osa kokoverestä. Muut veren osat palautetaan luovuttajalle. Erotusprosessi suoritetaan hematokriitti sentrifugilla.
Yleisimpiä hemafereesin tyyppejä ovat plasmafereesi (vain veriplasma), trombafereesi (vain verihiutaleita ja samalla veriplasmaa), erytro(syt)afereesi (vain punasoluja) sekä leukofereesi (vain valkosoluja).
Hemafereesi kestää suhteellisen pitkään, tyypillisesti noin 45–60 minuuttia, tavallisen kokoveren luovutuksen kestäessä noin 5–10 minuuttia. Veriplasmaa luovutetaan kerralla noin 550 ml (kokoverta 450 ml). Hemafereesiluovutuksessa menetetty nestemäärä korvautuu noin vuorokaudessa, edellyttäen että luovuttaja nauttii juotavaa hieman tavanomaista enemmän. Trombafereesissä menetetyt verihiutaleet korvautuvat noin viikossa. Plasmafereesissä menetetyt proteiinit uusiutuvat myös nopeasti. Kahden hemafereesiluovutuksen välin tulee edellä mainituista syystä olla vähintään 14 vuorokautta, kun se kokoveren luovutuksissa on miehillä kaksi ja naisilla kolme kuukautta.
Ennen toimenpidettä luovuttajalle annetaan kalsium-tabletteja, jotka nopeuttavat palautumista. Kokoveren luovutuksiin usein kuuluvaa rautalisää ei yleensä tarvita, koska punasolut palautetaan eikä hemoglobiinipitoisuus siksi yleensä laske. Luovutuskelpoisuuden kriteerit ovat samat kuin kokoveren luovutuksessa. Hemafereesiluovutus on kriteerit täyttävälle henkilölle yhtä turvallista kuin kokoveren luovutus.
AB-veriryhmän luovuttajia kannustetaan plasmanluovutukseen, sillä näiden ryhmien plasma sopii potilaille veriryhmästä riippumatta.
Suomessa hemafereesiluovutukset edustavat noin kahta prosenttia kaikista verenluovutuksista. Näistä plasmafereeseja on noin 80–90 %, loppujen ollessa trombafereesejä. Edellä mainitusta syystä hemafereesia kutsutaan joskus epätarkasti plasmanluovutukseksi. 
Kaikki Suomen hemafereesiluovutukset on keskitetty Suomen Punaisen Ristin Veripalvelun Vantaan Jumbo-Flamingon veripalvelupisteeseen.
Leena Havukainen

Leena Kristiina Havukainen-af Hällström (s. 15. toukokuuta 1956 Lahti) on suomalainen teatteriohjaaja. Hän valmistui Teatterikorkeakoulusta ohjaajaksi 1980. Havukainen toimi vuosina 1981–1986 Ylioppilasteatterin taiteellisena vastaavana ja vuosina 1993–1997 Teatteri Pienen Suomen taiteellisena johtajana. Havukainen on työskennellyt vierailevana ohjaajana useimmissa Suomen ammattiteattereissa, Teatterikorkeakoulussa sekä vuosina 1992–1993 Norrbottensteaternissa ja Teater Västmanlandissa Ruotsissa. Hän on suomentanut useita näytelmiä.
Yksityiselämä.
Leena Havukainen on ollut naimisissa teatteriohjaaja Arto af Hällströmin kanssa vuodesta 1996. Havukaisen sisar on näyttelijä Riitta Havukainen.
Paget Brewster

Paget Valerie Brewster (s. 10. maaliskuuta 1969 Concord, Massachusetts) on yhdysvaltalainen näyttelijä ja laulaja. Hän on tullut tunnetuksi televisiosarja "Criminal Minds – FBI-tutkijat" erikoisagentti Emily Prentissinä.
Brewster varttui Massachusettsissa ja opiskeli Uudessa-Englannissa sisäoppilaitoksessa, jossa hänen vanhempansa olivat opettajina. Myöhemmin hän opiskeli vuoden New Yorkissa Parsonsin muotoilukoulussa.
Brewster näytteli useissa televisiosarjoissa (muun muassa "Frendit", "The Trouble with Normal", "Andy Richter Controls the Universe", "Huff – terapian tarpeessa" ja "Harvey Birdman, Attorney at Law") ennen rooliaan "Criminal Minds – FBI-tutkijat" -sarjassa vuosina 2006–2011. Tuotantoyhtiö CBS:n mukaan Brewster jättää sarjan tai ainakin hänen rooliaan pienennetään huomattavasti kuudennen tuotantokauden jälkeen. Myöhemmin, toukokuun lopulla ilmoitettiin, että Brewster palaa "Criminal Mindsin" seitsemännelle tuotantokaudelle kollegansa AJ Cookin rinnalla. Brewster meni 2014 naimisiin Steve Damstran kanssa. Heidät vihki Brewsterin läheinen ystävä, Matthew Gray Gubler.
Brewster on kertonut kokeilleensa naisten kanssa seurustelua 90-luvulla.
Dodekaoros

Dodekaoros on kahdentoista eläinkuvion sarja, jolla ilmaistaan ajanjaksoja kuten kaksoistunteja, kuukausia ja vuosia. Sellaista on käytetty kreikkalais-egyptiläisenä aikana ja nykyisinkin Itä-Aasiassa, erityisesti Kiinassa. Sarjassa esiintyvät eläimet ovat tavallisesti rotta (tai hiiri), härkä, tiikeri, jänis, lohikäärme (tai krokotiili), käärme, hevonen, vuohi (tai lammas), apina, kukko (tai kana), koira ja sika.
Paitsi ajanlaskussa, tätä eläinkuvioiden sarjaa on käytetty myös maagisiin ja astrologisiin tarkoituksiin. Tällaisissa yhteyksissä puhutaan toisinaan myös virheellisesti kiinalaisesta horoskoopista. 
Kiinalaisessa kalenterissa eläinten mukaan nimetyt vuodet vaihtuvat kiinalaisena uutenavuotena, joka on uudenkuun aikaan yleensä helmikuussa. Eri vuodet, kuukaudet ja vuorokauden kaksoistunnit on nimetty eri eläinten mukaan seuraavasti.
Indian Wells

Indian Wells on kaupunki Riversiden piirikunnassa, Kaliforniassa, Yhdysvalloissa. Kaupungissa oli 5 177 asukasta vuonna 2008. Asukasluku on ollut koko ajan kasvusuunnassa. Kaupungin pinta-ala on 34,7 neliökilometriä, josta vettä 0,4 neliökilometriä.
Kaupungissa järjestetään vuosittain BNP Paribas Open -niminen tennisturnaus, joka kuuluu toiseksi korkeimpaan, Masters 1000 -luokkaan.
Arseenihapoke

Arseenihapoke (H3AsO3) on epäorgaaninen yhdiste ja toinen arseenin happi­hapoista. Se on suhteellisen pysymätön ja tunnetaan ainoastaan vesiliuoksina. Arseenihapokkeen suolat ovat arseniittejä.
Ominaisuudet.
Arseenihapoketta ei ole kyetty eristämään puhtaana vesiliuoksessa ja esimerkiksi liuoksia haihdutettaessa saadaan sen anhydridiä arseenitrioksidia. Yhdisteen rakenteessa on kolme hydroksyyliryhmää sitoutuneena arseeniatomiin muodostaen pyramidin, eikä rakenne siten ole täysin samankaltainen homologinsa fosforihapokkeen kanssa. Arseenihapoke on kolmenarvoinen heikko happo ja sen ensimmäinen pKa-arvo 9,23 on boorihapon luokkaa. Arseenihapoke on amfoteerinen ja voi toimia vesiliuoksissa myös emäksen tavoin. Hapan luonne on kuitenkin vallitseva.
H3AsO3 → H2AsO32- + H+
H3AsO3 →As(OH)2+ + OH-
Arseenihappo voi toimia sekä hapettimena että pelkistimenä, pelkistyen arseeniksi tai hapettuen arseenihapoksi. Vety kykenee pelkistämään sen arsiiniksi asti. Verrattuna homologiseen fosforihapokkeeseen arseenihapoke on hapettimena voimakkaampi ja pelkistimenä heikompi.
The Wacken Carnage

The Wacken Carnage on ruotsalaisen death metal -superyhtye Bloodbathin ensimmäinen livealbumi ja live-DVD, joka on julkaistu vuonna 2008.
Kappaleet.
Kaikki kappaleet kirjoittanut Bloodbath.
Ahvenanmaan sopimus

Ahvenanmaan sopimuksessa viitataan kahteen Ahvenanmaan demilitarisointia ja neutralointia koskevaan sopimukseen.
Ahvenanmaan konventio vuodelta 1856 allekirjoitettiin ensimmäinen sopimus 30. maaliskuuta 1856 Pariisissa, sen jälkeen Venäjä oli kärsinyt tappion Krimin sodassa Britanniaa ja Ranskaa vastaan. Jälkimmäiset toivoivat, että Venäjä ei militarisoi Ahvenanmaata, mikä vahvistettiin Pariisin sopimuksella (1856). 
Venäjä militarisoi saaret vuonna 1916 ensimmäisen maailmansodan aikana, mikä herätti Ruotsissa kriittisiä reaktioita.
Ahvenanmaansaarten linnoittamattomuutta ja puolueettomuutta koskeva sopimus allekirjoitettiin 19. lokakuuta 1921 Genevessä Kansainliiton välityksellä Ruotsin, Suomen, Saksan, Yhdistyneen kuningaskunnan, Ranskan, Italian, Tanskan, Puolan, Viron ja Latvian toimesta Ahvenanmaan kysymyksen aikana.
Oikeustieteilijä Rafael Erich arvosteli vuonna 1942 julkaistussa tutkimuksessaan vuoden 1921 sopimusta siitä, ettei se antanut Suomelle mahdollisuutta ryhtyä rauhan aikana konkreettisiin toimiin Ahvenanmaan saarten puolustamiseksi, mikä tuli esiin Euroopan poliittisen tilanteen kiristyessä 1930-luvun lopulla. Erich katsoi sopimuksen menettäneen täysin merkityksensä toisen maailmansodan sytyttyä.
Talvisodan jälkeen syksyllä 1940 Suomi ja Neuvostoliitto solmivat kolmannen Ahvenanmaan demilitarisointia koskevan sopimuksen, ns. Moskovan Ahvenanmaa-sopimuksen.
Royal Canin

Royal Canin on vuonna 1967 perustettu kansainvälinen kissan- ja koiranruokien kehittäjä ja valmistaja. Yhtiön tuotteita markkinoidaan yli 90 maassa, ja konsernilla on yli 4 000 työntekijää.
Royal Caninin omistaa yhdysvaltalainen elintarvikejätti Mars. Sen muita Suomessa myytäviä eläinruokamerkkejä ovat Pedigree ja Whiskas.
Murmansk (yhtye)

Murmansk on helsinkiläinen vaihtoehtorockyhtye, joka perustettiin Kalliossa kesällä 2002. Yhtye on keikkaillut aktiivisesti vuodesta 2004 ja tehnyt debyyttialbuminsa julkaisun jälkeen noin kolmanneksen keikoistaan ulkomailla. Murmanskin keikkakalenterista löytyvät kotimaan esiintymisten ohella muun muassa Popkomm Festival, Øya Festival, Reeperbahn Festival, By:larm, Spot Festival, Midnatsrocken ja P Stereo. Tähän mennessä yhtye on varhaisempien demojen lisäksi julkaissut yhden omakustanne-EP:n ja kolme täyspitkää albumia, "Chinese Locks" (Around Your Neck 2008), "Eleven Eyes To Shade" (Ranch/Spinefarm 2009) ja "Rüütli" (Around Your Neck/Playground 2012).
Yhtye on julkaissut yhden musiikkivideon (Moth), jonka on ohjannut Jussi Kärnä. 
Murmanskin musiikkia on kuvailtu määreillä indie rock, alternative rock, krautrock, shoegaze, noise rock, stoner rock, psykedeelinen rock, post-punk, hardcore punk, goottirock, math rock ja progressiivinen rock.
Resurrection Through Carnage

Resurrection Through Carnage on ruotsalaisen death metal -superyhtye Bloodbathin ensimmäinen studioalbumi, joka on julkaistu vuonna 2002. Albumi on yhtyeen viimeinen, jolla Dan Swanö soittaa rumpuja hänen vaihtuessaan kitaraan seuraavalle levylle.
Kappaleet.
Kaikki kappaleet säveltänyt, sanoittanut ja sovittanut Bloodbath.
Breeding Death

Breeding Death on ruotsalaisen death metal -superyhtye Bloodbathin EP-levy, joka julkaistiin vuonna 2000.
Kappaleet.
Vuoden 2006 uudelleenjulkaisu
Lənkəran

Lənkəran (myös "Lenkoran", ) on kaupunki Azerbaidžanissa. Se sijaitsee Lenkoranin alangolla Kaspianmereen laskevan Lənkəranjoen suussa 268 kilometriä Bakusta lounaaseen. Kaupunki on sitä ympäröivän, mutta siihen itse kuulumattoman Lənkəranin piirin keskus. Sen kautta kulkee Bakun ja Astaran välinen rautatie ja M3-valtatie. Kaspianmeren rannalla on satama ja kaupungissa on myös kansainvälinen lentokenttä. Asukkaita on 50 700 henkeä (vuonna 2010).
1700-luvulla Lənkəran oli Tališin kaanikunnan pääkaupunki. Iranilaiset hävittivät sen 1800-luvun alussa ja rakensivat linnoituksen, jonka venäläiset valtasivat vuonna 1813. Vuodesta 1846 lähtien Lənkəran oli Bakun lääniin kuuluneen kihlakunnan keskus. 1800-luvun lopussa siellä asui tališeja, venäläisiä ja armenialaisia.
Nykyään Lənkəran on ilmastoltaan subtrooppisen maatalousalueen keskus, jossa toimii elintarvike-, huonekalu- ja tekstiiliteollisuutta. Kaupungissa on yliopisto ja teatteri. Nähtävyyksiin kuuluu entisen kaanin palatsin paikalle rakennettu historiallinen museo. Lähistöllä sijaitsee Hirkanin kansallispuisto.
Julián Leal

Ómar Julián Leal Covelli (s. 11. toukokuuta 1990 Bucaramanga, Kolumbia) on kolumbialainen moottoriurheilija, joka on kilpaillut kaudesta 2011 lähtien GP2-sarjassa.
Ura.
Leal aloitti ajouransa vuonna 2006 kilpaillen Amerikan Formula Renault 2.0 PanamGP -sarjassa. Hän sijoittui kahdesti kolmen parhaan joukkoon. Hän ajoi vielä samassa sarjassa kaksi kisaa seuraavalla kaudella.
Vuonna 2007 Leal siirtyi kilpailemaan Eurooppaan ja ajoi Euroseries 3000 -sarjassa Durango-tallissa. Hän sijoittui sarjan yhdeksänneksi. Kaudella 2008 Leal jatkoi sarjassa ajaen neljä palkintosijaa ja yhden paalupaikan. Hän sijoittui kokonaispisteissä kuudenneksi keräten 38 pistettä.
Leal kisaili myös Italian F3000-sarjassa kaudet 2007–2008. Kaudella 2008 hän voitti sarjan mestaruuden.
Vuoden 2008 loppupuolella Leal pääsi testaamaan Formula Renault 3.5 -sarjan autoa ja sai vuodeksi 2009 paikan Prema Powerteam -tallin kuljettajaksi. Vaikka hän ottikin yhden kolmossijan, niin muuten hänen kautensa ei tuottanut tuloksia ja jäi sarjan 20:nneksi. Leal jatkoi sarjassa kaudella 2010 siirtyen International Draco Racing -talliin. Hän keräsi 11 pistettä ja sijoittui viime vuoden tapaan sijalle 20.
Kaudella 2011 Leal kilpaili GP2-sarjassa Rapax-tallin kuljettajana. Leal edusti GP2:ssa Italian lisenssiä, vaikka hän onkin syntyperältään kolumbialainen. Hän ei saavuttanut pisteitä. Leal jatkoi GP2:ssa kaudella 2012 siirtyen Trident-talliin. Hän saavutti kauden aikana yhdeksän pistettä. Vuonna 2013 Leal jatkoi GP2-uraansa Racing Engineering -tallissa. Hän ajoi kauden aikana kerran toiseksi Belgian sprinttikilpailussa ja kerran kolmanneksi Italian sprinttikilpailussa. Hän sijoittui loppupisteissä 12:nneksi. Vuonna 2014 Leal vaihtoi Carlin-talliin. Hän saavutti kaksi palkintosijaa kauden aikana sijoittuen sarjan kymmenenneksi. Vuonna 2015 Leal jatkoi samassa tallissa.
Şirvan

Şirvan (; vuoteen 2008 saakka "Əli-Bayramlı", ven. Али́-Байрамлы́, "Ali-Bairamly") on kaupunki Azerbaidžanissa Širvanin alangolla. Se sijaitsee Kurajoen varrella 113 kilometriä Bakusta lounaaseen. Şirvan muodostaa Hacıqabulin, Salyanin ja Sabirabadin piireihin rajoittuvan erillisen kaupunkialueen. Sen kautta kulkee Bakusta etelään ja lounaaseen johtava rautatie. Asukkaita on 78 100 henkeä (vuonna 2010).
Paikkakunta on saanut alkunsa Zubovkan rautatieaseman taajamasta. Vuonna 1930 siitä tuli hallintopiirin keskus, joka vuonna 1938 sai nimen Əli-Bayramlı azerbaidžanilaisen bolševikkivallankumouksellisen Əli Bayramovin mukaan. Vuonna 1954 siitä tuli kaupunki.
Şirvanissa toimii muun muassa elintarvike-, jalostus- ja konepajateollisuutta sekä suuri sähkövoimala. Lähistöllä tuotetaan öljyä. Kaupungissa on historiallinen museo. Paikallislehtenä ilmestyy "İşıq" (”Valo”).
Midnight in the Labyrinth

Midnight in the Labyrinth on huhtikuussa 2012 julkaistu Cradle of Filthin kokoelma. Albumi ei sisällä lainkaan uusia kappaleita, vaan sillä kuullaan sinfonisia versioita yhtyeen neljältä ensimmäiseltä albumilta; The Principle of Evil Made Flesh, V Empire, Dusk and Her Embrace sekä Cruelty and the Beast. Albumin nimi tulee yhtyeen kappaleesta "Mistress From The Sucking Pit".
Albumin ensimmäinen levy sisältää musiikin lisäksi Dani Filthin kerrontaa ja Sarah Jezebel Devan laulua. Levyllä kaksi olevat kappaleet ovat samoja äänityksiä, mutta niissä ei ole laulua eikä kerrontaa.
Naftalan

Naftalan () on kaupunki Azerbaidžanissa. Se sijaitsee Kaukasusvuoriston reuna-alueella 330 kilometriä Bakusta länteen. Hallinnollisesti Naftalan muodostaa Goranboyn piirin ympäröimän erillisen kaupunkialueen. Asukkaita on 7 800 henkeä (vuonna 2010).
Naftalanin parantava maaöljy on tunnettu jo antiikin ajoista lähtien. 1890-luvulla siitä alettiin valmistaa lääkintätarkoituksiin käytettyä naftalaania. 1930-luvulla perustettiin öljyhoitoja antava kylpylä. Vuonna 1967 Naftalanista tuli kaupunki, jonka kylpylätoimintaa laajennettiin voimakkaasti 1970- ja 1980-luvuilla. Vuoristo-Karabahin sodan aikana parantoloihin majoitettiin pakolaisia, ja nykyään vain yksi niistä toimii kesäaikaan. Kaupungissa on historiallinen museo ja erikoinen kainalosauvamuseo.
Nightmares Made Flesh

Nightmares Made Flesh on ruotsalaisen death metal -superyhtye Bloodbathin toinen studioalbumi, joka on julkaistu vuonna 2004. Albumi on yhtyeen ainoa, jolla Peter Tägtgren laulaa.
Kappaleet.
Yhdysvaltain painos
Kokoonpano.
Vierailijat
Radiolähetin

Radiolähetin on laite, jolla lähetetään sähkömagneettisia radioaaltoja radiovastaanottimelle. Radiolähetin saattaa olla varustettu vastaanottimella kaksisuuntaista radioyhteyttä varten.
Laajimmille levinnyt radiovastaanotintyyppi on yleisradiovastaanotin.
Historia.
Venäläinen keksijä Aleksandr Popov pystytti vuonna 1900 radiolähettimensä Kaakkois-Suomeen. Popovin ja suomalaisen Erik Tigerstedtin kokeiden ansiosta kehitettiin tehokas radioputki. Keväällä 1928 otettiin käyttöön valtion kustantama Lahden suuraseman radiolähetin, joka paransi huomattavasti Suomen yleisradion lähetysten kuuluvuutta.
Yevlax

Yevlax () on kaupunki Azerbaidžanissa. Se sijaitsee Kurajoen varrella 287 kilometriä Bakusta länteen. Kaupunki on sitä ympäröivän, mutta siihen itse kuulumattoman Yevlaxin piirin keskus. Se kautta kulkee Bakun ja Tbilisin välinen rautatie, josta haarautuvat sivuradat Ağdamiin ja Balakəniin. Yevlax on myös tärkeä maantieliikenteen risteyspaikka. Asukkaita on 58 100 henkeä (vuonna 2010).
Paikkakunta on saanut alkunsa 1880-luvulla rakennetusta rautatieasemasta. Vuonna 1935 siitä tuli hallintopiirin keskus ja vuonna 1938 kaupunki. Nykyään Yevlaxissa on elintarvike-, jalostus- ja rakennustarviketeollisuutta.
Nokia 3720 classic

Nokia 3720 classic on Nokian heinäkuussa 2009 esittelemä ja syyskuussa julkaisema matkapuhelinmalli. Siinä on 2 megapikselin kamera. Puhelimessa on tuki 8 Gt:n muistikorttia varten.
Sonnenhof

Sonnenhof on Andrea Wandelin (Nykyään Andrea Freund) kirjoittama lasten ja nuorten hevoskirjasarja. Kirjojen juonet perustuvat usein kommelluksille.
Ilmestyneet kirjat.
Lisäksi samalta kirjailijalta on ilmestynyt vuonna 2016 suomeksi kirja Meidän jengi (Die wilden Haflingers).
Naisten parisprintti hiihdon maailmanmestaruuskilpailuissa 2011

Naisten parisprintti hiihdon maailmanmestaruuskilpailuissa 2011 järjestettiin 2. maaliskuuta. Kilpailu hiihdettiin perinteisellä tavalla ja siihen osallistui 16 joukkuetta.
Tulokset.
Välierät.
Q = joukkue pääsi jatkoon suoraan &lt;br&gt; q = joukkue pääsi jatkoon aikavertailun kautta
Franz Anton Mesmer

Franz Anton Mesmer (23. toukokuuta 1734 Svaabia – 5. maaliskuuta 1815 Meersburg) oli saksalainen lääkäri ja tähtitieteen harrastaja. 
Elämäkerta.
Mesmer opiskeli Dillingenin jesuiittayliopistossa sekä Ingolstadtin yliopistossa, jossa hänet ilmeisesti promovoitiin filosofian tohtoriksi. Alun perin kirkolliselle uralle aikonut Mesmer aloitti kuitenkin vuonna 1759 lääketieteen opiskelun Wienin yliopistossa. Siellä hän saavutti lääketieteen tohtorin arvon vuonna 1766 julkaistuaan väitöskirjan "De planetarum influxu in corpus humanum" (”Kiertotähtien vaikutuksesta ihmisruumiiseen”).
Mesmer tunnetaan etenkin kehittämästään animaalisen magnetismin teoriasta eli mesmerismistä. Hän selosti teoriaansa useissa kirjoituksissa, joita hän lähetti vuonna 1775 moniin eurooppalaisiin yliopistoihin. Hän esitteli myös parannustaitojaan useilla matkoillaan Etelä-Saksassa. Muut tutkijat torjuivat Mesmerin teorian kuitenkin jo hänen elinaikanaan. Vuonna 1814 Mesmer julkaisi pääteoksensa "Mesmerismus oder das System der Wechselwirkung". Mesmer kuoli 1815 Meersburgissa.
Kiinnostus animaaliseen magnetismiin kuitenkin säilyi, ja 1800-luvun puolivälissä James Braid kehitti sen pohjalta hypnoosin.
Energia Japanissa

Tämä artikkeli käsittelee energiantuotantoa ja kulutusta Japanissa.
Primäärienergia.
Japani oli toiseksi suurin raakaöljyn tuojamaa (199 Mt) Yhdysvaltojen (564 Mt) jälkeen vuonna 2008. Japani oli 4. öljytuotteiden jalostuksessa (189 Mt) Yhdysvaltojen, Kiinan ja Venäjän jälkeen vuonna 2008. Japani oli määrällisesti johtava maakaasun tuojamaa (93 bcm) ja kivihiilen tuojamaa (165 Mt) vuonna 2009.
Sähkö.
Japanin sähköntuotanto oli vuonna 2008 1 075 TWh (5,3 % maailman tuotannosta: 3. sija). Sähkön tuotannosta vuonna 2008 oli 288 TWh hiiltä, 283 TWh maakaasua, 258 TWh eli 24 % ydinvoimaa, 139 TWh öljyä ja 83 TWh vesivoimaa. Japanilla oli kolmanneksi eniten ydinvoimakapasiteettia (258 TWh - 24 % sähköstä) ja ydinsähkön tuotantoa vuonna 2008.
Katri Korolainen

Katri Korolainen (ent. Korolainen-Virkajärvi, s. 21. joulukuuta 1984) on suomalainen filosofian maisteri ja kirkolliskokouksen tulevaisuusvaliokunnan puheenjohtaja. Korolainen on työskennellyt vuodesta 2022 lähtien OAJ:n puheenjohtajan erityisasiantuntijana. Aikaisemmin hän on toiminut Lasten ja Nuorten Keskus ry:n viestintä- ja vaikuttamisjohtajana, Vantaan seurakunnilla kärkihankekoordinaattorina vuosina 2015-2017, Helsingin yliopiston ylioppilaskunnan pääsihteerinä vuosina 2012-2015. Vuonna 2011 hän oli Suomen ylioppilaskuntien liiton puheenjohtaja.
Korolainen on myös Suomen evankelis-luterilaisen kirkon Helsingin hiippakunnan maallikkoedustaja.
Elämä ja ura.
Korolainen valmistui 2012 Helsingin yliopistosta filosofian maisteriksi pääaineenaan Suomen historia. Hänen pro gradu -tutkielmansa käsitteli sosiaalista kontrollia sekä kirkon ja kaupungin avustustyötä Sörnäisten seurakuntien alueella 1900-luvun alussa.
Korolainen on ollut HYY:n hallituksen puheenjohtajana 2010 ja hallituksen jäsenenä 2009.
Korolainen valittiin 2012 kirkolliskokouksen jäseneksi Tulkaa kaikki -listalta ja oli kaudella 2012-2016 kirkon parlamentin nuorin edustaja. Hän on myös Kallion seurakuntaneuvoston ja Helsingin yhteisen kirkkovaltuuston jäsen. Korolainen toimi kirkolliskokouksessa kolmen kauden ajan vuoden 2024 kirkolliskokousvaaleihin saakka.
Korolainen oli kunnallisvaaleissa 2012 vihreiden ehdokkaana Helsingissä ja valittiin 539 äänellä varavaltuutetuksi. Kaudella 2013–2016 hän oli opetuslautakunnan jäsen.
Korolainen on toiminut cover-yhtye "The Sisters and the Big Fat Familyn" laulajana.
Royal Rumble (1997)

Royal Rumble (1997) oli kymmenes vuosittainen Royal Rumble showpaini pay-per-view tapahtuma, minkä tuotti World Wrestling Federation (WWF). Se järjestettiin 19. tammikuuta, 1997 Alamodome stadiumilla San Antoniossa, Texasissa. 
Taustaa.
Feud Shawn Michaelsin ja WWF mestarin, Sycho Sidin välillä ulottuu vuodelle 1995 asti. Shawn Michaels oli palkannut Sidin WWF:ään auttaakseen itseään voittamaan WWF mestaruuden Dieseliltä WrestleMania XI:ssä. Matsissa, Sidin sekaantumisesta huolimatta, Diesel säilytti mestaruuden. Seuraavan illan Monday Night Raw:ssa, Michaels selitti, ettei tarvitsisi Sidiä uusintaottelussa Dieseliä vastaan. Sid vastasi tähän iskemällä hänelle kolme powerbombia. Tämä johti Sidin ja Dieselin väliseen kiistaan, mutta Shawn ja Sid samassa joukkueessa Survivor Seriesissä. Matsissa, Michaels iski Sweet Chin Musicin Sidille, minkä vuoksi hänet eliminoitiin. Feud ei saanut jatkoa, kun Sid lähti WWF:stä. Sid palasi WWF:ään 8. heinäkuuta, 1996, Monday Night Raw'ssa, kun Michaels ilmoitti hänen olevan parterina kuuden miehen tag team matsissa In Your Housessa. Sid auttoi tulevien kuukausien ajan Michaelsia useasti pelastamalla hänet muiden painijoiden hyökkäyksiltä. ssa, Sid voitti Vaderin ja ansaitsi mestaruusottelun Michaelsia vastaan WWF mestaruudesta. Matsin aikana Survivor Seriesissä, Sid iski Michaelsin manageria, Jose Lothariota rintaan kameralla. Michaelsin huomion ollessa Josessa, Sid löi häntä myös kameralla, mitä tuomari ei nähnyt ollessaan pökerryksissä. Sid voitti WWF mestaruuden, kun vielä viimeisteli ottelun iskemällä Micahelsille powerbombin. Uusintaottelu bookattiin myöhemmin.
22. heinäkuuta, 1996, Faarooq debytoi WWF:ssä hyökkäämällä Intercontinental mestarin, Ahmed Johnsonin kimppuun. Hyökkäyksen syyksi hän selitti, ettei hän "tullut kaduilta", kuten hän itse. Hyökkäyksen vuoksi Ahmed oli monia kuukausi poissa ja joutui hyllyttämään Intercontinental mestaruuden. Oikeasti hänellä oli munuaisongelma. Kun Ahmed palasi, hän sekaantui useisiin Faarooqin ja hänen stablen, Nation of Dominationin matseihin. Ahmedin loukkaantuminen uusiutui, ja hänen ja Faarooqin välinen matsi bookattiin Royal Rumbleen.
Ottelut ja tulokset.
Royal Rumble sisääntulot ja eliminaatiot.
Uusi sisääntulo aika oli 90 sekuntia.
Thornin rauha (1466)

Thornin eli Toruńin rauha oli Puolan ja Saksalaisen ritarikunnan välillä vuonna 1466 solmittu rauhansopimus, joka päätti Puolan kolmetoistavuotisen sodan. Rauhassa Saksalaisen ritarikunnan preussilaiset alueet liitettiin Puolan alaisuuteen ja niistä muodostettiin Preussin herttuakunta. Samalla Vanha-Liivinmaa irtautui omaksi valtiomuodostelmakseen. Rauhansopimuksesta kehitettiin myöhemmin Saksassa ajatus siitä, että Puola oli jakanut Preussin. Tätä käytettiin myöhemmin syynä, kun Preussi valtasi alueita Puolasta.
Sparks Fly

Sparks Fly on yhdysvaltalaisen näyttelijä ja laulaja-lauluntekijä Miranda Cosgroven esikoisalbumi. Albumista kerrottiin ensimmäisen kerran vuonna 2008 ja se julkaistiin 27. huhtikuuta 2010. "Sparks Fly" -albumin ensimmäinen single, "Kissin U", julkaistiin 22. maaliskuuta 2010. Albumia myytiin ensimmäisen viikon aikana 36 000 kappaletta ja se nousi Billboard 200 -listalla parhaimmillaan kahdeksanneksi. "Sparks Fly" sijoittui albumilistoille myös Yhdysvaltojen ulkopuolella, kuten Itävallassa ja Saksassa.
"Sparks Fly" sai melko myönteisen vastaanoton kriitikoilta, tosin monet sanoivat sillä olevan samankaltaisuuksia Avril Lavignen ja Miley Cyrusin musiikin välillä.
Singlet.
"Kissin U" on albumin ensimmäinen ja ainoa single, ja se julkaistiin 22. maaliskuuta 2010. Kappale sai myönteisen vastaanoton joidenkin musiikkikriitikoiden keskuudessa, muun muassa J!-ENT sanoi kappaleen olevan hyvin laulettu ja tuotettu. J!-ENT huomautti kappaleella olevan joitakin samankaltaisuuksia Taylor Swiftin musiikin kanssa, tosin se sanoi Cosgroven musiikin olevan rock-tyylisempää. "Kissin U" ja "Adored" olivat ainoat kappaleet, joita Cosgrove oli kirjoittamassa.
"Kissin U" sijoittui ensimmäisellä listaviikollaan sijalle 87 Billboard Hot 100 -listalla. Parhaimmillaan kappale sijoittui listalla sijalle 54. Alan Fergusonin ohjaama "Kissin U" -singlen musiikkivideo julkaistiin 19. maaliskuuta 2010.
Energia Norjassa

Energia Norjassa kuvaa Norjan energian tuotantoa ja kulututusta.
Norja on asettanut kunnianhimoisia tavoitteita kasvihuonekaasupäästöjen vähentämiseksi vuoteen 2050 mennessä. Sillä on runsaasti kohtuuhintaista vesivoimaa. Samalla Norja on merkittävä öljyn ja kaasun tuottajana ja viejä.
Energian kulutus.
Energiankulutus asukasta kohti vuonna 2022 oli 201 miljoonaa BTU:ta, maailmassa 19:nneksi suurinta.
Vuonna 2022 loppukäyttäjistä suurin ryhmä oli teollisuus (30 %), toisena liikenne (24 %). Kotitalouksien energiankäytön osuus oli 18 %.
Vuonna 2024 ensirekisteröidyistä henkilöautoista yleisimmin käyttövoimana oli ylivoimaisesti täyssähkö (88,9%), jota seurasivat erilaiset hybridit.Bensiinikäyttöisiä autoja ostettiin alle yksi prosentti uusista autoista.
Energian tuotanto.
Norjan energiankulutus vuonna 2023 jakaantui eri lähteiden kesken seuraavasti:
Norjan sähköntuotanto jakautui vuonna 2022 eri lähteiden kesken seuraavasti:
Raakaöljy, öljyjalosteet ja maakaasu ovat Norjan tärkeimpien vientituotteiden joukossa.
Öljy.
Vuonna 2023 Norja tuotti 2,02 miljoonaa barrelia päivässä, ja kulutti siitä noin kymmenysosan itse. Sen tunnetuiksi öljyvaroiksi arvioitiin 8 122 000 000 barrelia.
Norjan ensimmäiset hyödynnetyt öljykentät olivat Pohjanmerellä, ja teollisuus on vähitellen laajentunut pohjoiseen Norjanmerelle ja Barentsinmerelle. 1950-luvun lopulla vain harvat uskoivat, että Norjan mannerjalustalta löytyisi runsaasti öljy- ja kaasuesiintymiä. Norjan geologinen tutkimuslaitos arvioi vuonna 1958, että Norjan rannikon mannerjalustalta ei kannata etsiä hiiltä, öljyä tai rikkiä. Groningenin kaasukentän löytö Alankomaista vuonna 1959 lisäsi kiinnostusta Pohjanmeren mahdollisuuksiin. Öljyntuotanto alkoi 1960-luvun puolivälissä. Ekofiskin suuri kenttä löytyi 1969. 1980-luvulta alkaen Norjan valtio omistaa osuuksia useista öljy- ja kaasukentistä, putkistoista ja maalla sijaitsevista laitoksista. Osuus määräytyy tuotantolupien myöntämisen yhteydessä, ja se vaihtelee toimialoista riippuen. Yhtenä useista omistajista valtio kattaa osuutensa investoinneista ja kustannuksista ja saa vastaavan osuuden tuotantolupien tuloista. Valtion puolesta kaupallisia asioita hoitamaan perustettiin valtionyhtiö Statoil.Sitä on sittemmin yksityistetty osittain.
Vuonna 2022 Norja oli kahdeksanneksi suurin öljyn viejä maailmassa. Norjalla on Länsi-Euroopan suurimmat öljyvarat, ja se myy suurimman osan öljystään eurooppalaisille naapureilleen. Öljyteollisuuden osuus Norjan viennistä on 50 % ja BKT:sta yli 20 %.
Maakaasu.
Vuonna 2022 Norja käytti 4,5 miljardia kuutiometriä maakaasua, tuotti siitä itse 124 miljardia kuutiometriä, toi ulkomailta 68 miljoonaa (0.068 miljardia) ja vei ulkomaille 121 miljardia kuutiometriä. Sen jäljellä olevat tunnetut maakaasuvarat ovat 1,5 biljoonaa kuutiometriä.
Vuonna 2023 Norja oli maailman neljänneksi suurin maakaasun viejä (Yhdysvaltojen, Qatarin ja Venäjän jälkeen).
Venäjän hyökkäys Ukrainaan nosti kaasun ja öljyn hintoja ja näin myös Norjan vientituloja.
Yūto Nagatomo

Yūto Nagatomo (, s. 12. syyskuuta 1986) on japanilainen jalkapallopuolustaja, joka edustaa kotimaassaan FC Tokyota. Hän pelasi lähes kahdeksan vuotta Italiassa ennen kuin siirtyi Turkkiin vuonna 2018. Ennen paluutaan Japaniin hän pelasi yhden kauden Ranskassa.
Tausta.
Nagatomon isoisä Tatsuo Yoshida ja tämän veli Minoru olivat ammattilaispyöräilijöitä. Nagatomo aloitti jalkapallouransa esikoulussa. Hän jatkoi pelaamista ollessaan Saijōn pohjoisella yläasteella, josta hän siirtyi myöhemmin Itä-Fukuokan lukioon. Hänestä tuli pian jalkapallolupaus.
Ura.
Nagatomo teki sopimuksen Japanin J. Leaguessa pelaavan FC Tokyon kanssa vuonna 2008. Hänet nimettiin sarjan tulokkaaksi vuonna 2008. Hän voitti Japanin cupin ja sai nimityksen J. Leaguen tähdistökentälliseen vuonna 2009.
Heinäkuussa 2010 Nagatomo siirtyi lainasopimuksella Italian Serie A:han nousseen Cesenan kanssa. Hän pelasi seurassa avauskokoonpanossa laitapuolustajana. Hyvin menneen Aasian-mestaruuskilpailujen 2011 jälkeen Cesena muutti Nagatomon sopimuksen pysyväksi tammikuussa 2011. Pian sopimuksen jälkeen Internazionale osti Nagatomon lainalle vaihdossa Davide Santoniin ja samalla hänestä tuli seuran ensimmäinen japanilaispelaaja. Nagatomo debytoi Interissä helmikuussa 2011 AS Romaa vastaan tultuaan vaihdosta sisään Wesley Sneijderin tilalle. Nagatomo nousi myös Interin avauskokoonpanoon ja pelasi laitapuolustajana loistavia otteluita myös hyökkäyssuuntaan. Hän teki ensimmäisen maalinsa Interissa maaliskuussa Genoaa vastaan.
Maajoukkueura.
Nagatomo on pelannut Japanin A-maajoukkueessa lähes 140 ottelua. Hän pelasi MM-kilpailuissa 2010 ja muun muassa Arsène Wenger nimesi hänet turnauksen tähdistökentälliseen. Nagatomo pelasi myös Aasian-mestaruuskilpailuissa 2011 hyvin ja voitti turnauksesta kultaa. Hän on pelannut MM-kilpailuissa myös vuosina 2014, 2018 ja 2022.
Saavutukset.
Seurajoukkueissa
Maajoukkueessa
Shōzō Sasahara

Shōzō Sasahara (, 28. heinäkuuta 1929 Yamagata – 5. maaliskuuta 2023) oli japanilainen vapaapainija, olympiavoittaja ja maailmanmestari.
Sasahara voitti vapaapainissa sarjan 62 kiloa olympiakultaa Melbournessa 1956 ja saman sarjan maailmanmestaruuden Tokiossa 1954.
Hän oli Japanin mestari vuosilta 1953, 1954 ja 1956.
Hän oli Japanin painiliiton pääjohtaja huhtikuusta 1989 maaliskuuhun 2004.
Vuonna 2006 Sasahara nimettiin painin hall of fameen.
The New Reign

The New Reign on yhdysvaltalaisen deathcoreyhtye Born of Osirisin ensimmäinen virallinen julkaisu. "The New Reign" -EP julkaistiin 2. lokakuuta 2007 Sumerian Recordsin kautta. Levyn tuotti mm. The Faceless -yhtyeen kitaristina tunnettu Michael Keene.
Yhtyeen ensimmäinen virallinen julkaisu jäi kitaristi Matt Pantelisille viimeiseksi. "The New Reign"iä seurannut "A Higher Place" -pitkäsoitto äänitettiin vain kitaristi Lee McKinneyn avuin.
Pierre Tchernia

Pierre Tchernia (synt. Pierre Tcherniakowski, 29. tammikuuta 1928 Pariisi – 8. lokakuuta 2016) oli ranskalainen ohjaaja, käsikirjoittaja ja näyttelijä. Tchernia tunnettiin muun muassa työstään Asterix-elokuvien parissa. Asterix seikkailee -albumeissa on muutamia hahmoja, jotka esittävät ulkonäöltään Tcherniaa.
Tchernia oli myös Ranskan ensimmäisten TV-uutisten uutistenlukija.
Kolmisopen ryhmäpuutarha

Kolmisopen ryhmäpuutarha-alue sijaitsee Kuopion eteläpuolella noin 7 kilometrin päässä Kuopion keskustasta valtatie 5:n länsipuolella, viheraluevaltaisessa Kolmisopen kaupunginosassa. Ryhmäpuutarha-alue käsittää kuusi soppea, joista viisi on aktiivisessa käytössä. Palstat jakautuvat 154 mökkipalstaan ja 22 viljelyspalstaan.
Ryhmäpuutarha-aluetta hallinnoiva Kolmisopen ryhmäpuutarhayhdistys on perustettu 6.2.1979. Yhdistyksen tavoitteena on edistää ja kehittää puutarhaviljelyä ja mökkeilyä vapaa-ajan harrastuksena jäsentensä keskuudessa.
Asterix – pieni suuri mies Galliasta

Asterix – pieni suuri mies Galliasta (suomeksi myös Asterix gallialainen, "Astérix le Gaulois") on Ray Goossensin ohjaama ranskalais-belgialainen animaatioelokuva, joka perustuu René Goscinnyn ja Albert Uderzon Asterix seikkailee -sarjakuva-albumiin Asterix gallialainen. Elokuva seuraa hyvin tarkasti albumin juonta.
Elokuva oli tarkoitus näyttää vain Ranskan televisiossa, mutta se julkaistiin myös elokuvateattereissa. Seuraava Asterix-animaatio oli "Asterix ja Kleopatra", joka julkaistiin 1968.
Asterix ja Kleopatra (elokuva)

Asterix ja Kleopatra ("Astérix et Cléopâtre") on belgialais-ranskalainen animaatioelokuva, joka sai ensi-iltansa vuonna 1968. Se perustuu René Goscinnyn ja Albert Uderzon sarjakuvaan "Asterix ja Kleopatra". Goscinny ja Uderzo olivat myös mukana ohjaamassa elokuvaa. Suomessa "Asterix ja Kleopatra" sai ensi-iltansa 28. elokuuta 1970.
Ääninäyttelijät.
Suomenkielinen versio.
Elokuvan suomenkielisestä jälkiäänityksestä vastasi Oy PVP Voice Ab.
Asterix valloittaa Rooman

Asterix valloittaa Rooman ("Les Douze travaux d’Astérix") on ranskalainen animaatioelokuva vuodelta 1976. Useimmista muista Asterix-elokuvista poiketen se ei perustu mihinkään sarjakuva-albumiin vaan alkuperäiskäsikirjoitukseen. Asterix-sarjan luojat René Goscinny ja Albert Uderzo ohjasivat elokuvan Pierre Watrinin kanssa ja käsikirjoittivat sen yhdessä Pierre Tchernian kanssa.
Elokuva sisältää Asterixin ja Obelixin 12 urotyötä, jotka parodioivat Herakleen urotöitä. Elokuvasta tehtiin myös kuvakirja, jonka kuvitti Marcel Uderzo.
Juoni.
Epäonnistuttuaan toistuvasti voittamattomien gallialaisten kylän valtaamisessa roomalaiset alkavat uskoa etteivät nämä ole tavallisia ihmisiä vaan jumalia. Julius Caesar päättää lähteä Galliaan ja keskustelee kyläpäällikkö Aladobixin kanssa. Caesar ehdottaa, että jos gallialaiset selviävät kahdestatoista urotyöstä, niin kyläläiset saavat olla rauhassa, mutta yhdenkin haasteen epäonnistuminen edellyttää luovuttamista ja alistumista Rooman kansalaiseksi. Aladobix suostuu tähän ja Caesar palkkaa Caius Pupusin tarkkailemaan kokeiden suorittamista. Asterix valitaan tehtävään älykkyytensä ja Obelix voimiensa takia. He suorittavat kaikki urotyöt.
Arvioita.
"Video-oppaassa" vuodelta 1994 Markku Salmi valitti, ettei elokuva juuri säväytä hyvästä piirrosjäljestään huolimatta. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.
Asterix Britanniassa (elokuva)

Asterix Britanniassa ("Astérix chez les Bretons") on vuonna 1986 valmistunut belgialais-ranskalais-tanskalainen animaatioelokuva, joka perustuu René Goscinnyn käsikirjoittamaan ja Albert Uderzon piirtämään samannimiseen sarjakuva-albumiin vuodelta 1966. Elokuvan ohjasi Pino Van Lamsweerde ja käsikirjoitti Pierre Tchernia.
Juoni.
Julius Caesarin joukot ovat valloittaneet Britannian saarivaltakunnan. Yksi sinnikäs britannialaiskylä on kuitenkin vielä valloittamatta. Fritax lähtee Galliaan pyytämään apua pikkuserkultaan Asterixilta. Tietäjä Akvavitix valmistaa tynnyrillisen taikajuomaa, jota Fritax lähtee Asterixin ja Obelixin kanssa toimittamaan kotikylänsä asukkaille. Roomalaiset saavat tietää tynnyristä ja yrittävät estää sen perille pääsyn. Taikajuoma katoaa, ja sankareilla on täysi työ sen löytämisessä. 
Arvioita.
"Video-oppaassa" vuodelta 1994 Markku Salmi harmittelee, ettei hyvä piirrostyö pelasta elokuvan puisevaa toteutusta. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.